'चरी' देखाउँदै सुरु हुने भयो 'निफ'
चैत २ देखि ६ सम्म आयोजना हुने छैठौं 'नेपाल अन्तर्राष्ट्रिय चलचित्र महोत्सव' (निफ)को टिकट बुकिङ खुला भएको छ । दर्शकले 'खल्ती एप'मार्फत टिकट बुकिङ गर्न सकिने आयोजकले जनाएको छ । 
काठमाडौँ — चैत २ देखि ६ सम्म आयोजना हुने छैठौं 'नेपाल अन्तर्राष्ट्रिय चलचित्र महोत्सव' (निफ)को टिकट बुकिङ खुला भएको छ । दर्शकले 'खल्ती एप'मार्फत टिकट बुकिङ गर्न सकिने आयोजकले जनाएको छ । यो पटक निफका प्रतिस्पर्धामा रहेका फिल्म हरु चार हलमा प्रदर्शन हुनेछ । क्यूएफएक्ससँगको सम्झौत अनुसार बिग मुभिज, छायाँ,लविङ र भक्तपुरको भाटभटेनीमा रहेको हलमा फिल्महरु प्रदर्शन हुनेछन् । महोत्सवमा ३५ देशका ९५ प्रतियोगी फिल्म देखाइनेछ । कोरिन शर्मा निर्देशित फिल्म 'चरी' (अप्रतियोगी) देखाउँदै महोत्सवको उत्घाटन हुनेछ ।सिभिल मल सुन्धारामा प्रधानमन्त्री पुष्पकमल दाहालबाट महोत्सवको उत्घाटन गर्ने आयोजकको तयारी रहेको छ । यो महोत्सवमा विगतमा झैं राष्ट्रिय तथा अन्तर्राष्ट्रिय, लामा-छोटा फिल्म, डकुमेन्ट्री तथा एनिमेटेड फिल्महरु देखाइनेछन् । 